Unión del Pueblo Navarro talde parlamentarioari (UPN) atxikitako foru parlamentari Alberto Catalán Higueras jaunak 9-19/PES/-00020 idatzizko galdera egin du. Hona Nafarroako Gobernuko Hezkuntzako kontseilariaren informazioa:

Unibertsitateen Zerbitzuak egiaztatu egin ditu Nafarroako Hezkuntza Sistemari buruz Eskola Kontseiluak argitaratutako txostenetako datuak, eta desadostasunak hauteman ditu zerbitzu horrek Unibertsitate Informaziorako Sistema Integratuari igortzen dizkion datuetan, ondotik adierazten denaren arabera:

1.- Nafarroako Hezkuntza Sistemari buruz Eskola Kontseiluak egindako txostenetan jasotako datuak

|  |  |  |  |  |
| --- | --- | --- | --- | --- |
|  | Matrikulatutakoak | Proba gainditutakoak | Matrikulatutakoen artean gainditu duten ikasleak | |
|  |  |  | Ehunekoa | Aurreko ikasturtearekiko aldea |
| 2015 - 2016 | 3.091 | 3.025 | % 97,86 |  |
| 2016 - 2017 | 3.067 | 2.993 | % 97,59 | % -0,28 |
| 2017 - 2018 | 3.292 | 3.087 | % 93,77 | % -3,91 |

2.- Unibertsitatean sartzeari buruz Unibertsitateen Zerbitzuak Unibertsitate Informaziorako Sistema Integratuari emandako datuak

|  |  |  |  |  |
| --- | --- | --- | --- | --- |
|  | | | Matrikulatutakoen artean gainditu duten ikasleak | |
|  | Matrikulatutakoak | Proba gainditutakoak | Ehunekoa | Aurreko ikasturtearekiko aldea |
| 2015 - 2016 | 3.171 | 3.025 | % 95,40 |  |
| 2016 - 2017 | 3.165 | 2.993 | % 94,57 | % -0,87 |
| 2017 - 2018 | 3.292 | 3.087 | % 93,77 | % -0,85 |

Egiaztapena egitean hauteman dugu bat datozela Eskola Kontseiluarentzako txostena egiteko Hezkuntzako Ikuskapen Zerbitzuak dauzkan jatorrizko datuak eta Unibertsitateen Zerbitzuak Unibertsitate Informaziorako Sistema Integratuari igorritakoak; hortaz, litekeena da kopuruei dagokienez akats bat gertatu izana Eskola Kontseiluarentzako txostena egitean.

Halatan, egiaztatutako datuen arabera, unibertsitatean sartzeko probak gainditzen dituzten ikasleen ehunekoak joera konstantea mantendu du azken urteotan (jaitsiera txiki-txiki bat gertatu da, % 1etik beheitikoa aurreko ikasturtearen aldean).

Iruñean, 2019ko martxoaren 1ean. Hezkuntzako kontseilaria eta Gobernuko eleduna: María Solana Arana